pythainlp/thai-wiki-dataset-v4 huggingface dataset:
มาเรีย เฮิร์ชเลอร์

มาเรีย เฮิร์ชเลอร์ ชื่อเล่น สกาย (เกิด 26 เมษายน พ.ศ. 2539) เป็นนักแสดงหญิงลูกครึ่งไทย-เยอรมัน เป็นรองอันดับ 2 จากการเวทีประกวด มิสทีนไทยแลนด์ 2011 ปัจจุบันเซ็นสัญญาเป็นนักแสดงสังกัด ช่อง 7 เอชดี 
ประวัติ.
มาเรีย เฮิร์ชเลอร์ เกิดเมื่อวันที่ 26 เมษายน พ.ศ. 2539 นางแบบ นักแสดง ลูกครึ่งไทย-เยอรมัน ภูมิลำเนาดั้งเดิมมาเรียเป็นคนตำบลเมืองใต้ อำเภอเมืองศรีสะเกษ จังหวัดศรีสะเกษ แล้วย้ายถิ่นฐานมาอาศัยที่ จังหวัดอุบลราชธานี มาเรียเริ่มต้นเข้าสู่วงการบันเทิงจากการประกวดเวที มิสทีนไทยแลนด์ 2011 คว้าตำแหน่งรองอันดับ 2 มาเรียมีผลงานการถ่ายแบบรวมไปถึงการถ่ายโฆษณาในต่างประเทศอีกด้วย มาเรียเป็นที่รู้จักจากรายการ เดอะเฟซไทยแลนด์ ซีซัน 3 รายการเรียลลิตีประกวดนางแบบและนักแสดงหน้าใหม่ของประเทศไทย เป็นลูกทีมของเมนเทอร์บี น้ำทิพย์ จงรัชตวิบูลย์ โดยเธอสามารถเข้าไปถึงรอบ 4 คนสุดท้ายในรอบ Final Walk และกลับเข้ามาแข่งขันอีกครั้งในรายการ เดอะเฟซไทยแลนด์ ซีซัน 4 โดยเธออยู่ในทีมของเมนเทอร์บีอีกครั้งและมีเมนเทอร์เพิ่มอีก 1 คน คือ ริต้า ศรีริต้า เจนเซ่น โดยเธอสามารถเข้าไปถึงรอบ Final Walk 7 คนสุดท้าย และได้ตำแหน่งรองชนะเลิศทั้ง 2 ซีซันอีกด้วย ต่อมาในปี พ.ศ. 2563 มาเรียได้เซ็นสัญญาเข้าเป็นนักแสดงในสังกัด ช่อง 7เอชดี โดยมาเรียประเดิมละครเรื่องแรกในบทนางรองละครช่วงเย็นกับละคร "ทานตะวันสีเพลิง" และ "กรงน้ำผึ้ง" และต่อมาก็ได้เป็นนางเอกละครหลังข่าว "หมอลำซัมเมอร์"
การศึกษา.
มาเรีย จบการศึกษา ระดับปริญญาตรี คณะนิเทศศาสตร์ สาขาสื่อสารการตลาด มหาวิทยาลัยรังสิต เมื่อปี 2561
เขตผู้ว่าการเยคาเตรีโนสลัฟ

เขตผู้ว่าการเยคาเตรีโนสลัฟ  เป็นเขตผู้ว่าการภายในจักรวรรดิรัสเซีย ซึ่งชื่อโดยทั่วไปของเขตผู้ว่าการในภาษายูเครนคือ กาแตรือนอสเลาชชือนา (Катеринославщина) โดยมีเมืองหลวงคือเยคาเตรีโนสลัฟ (กาแตรือนอสเลาในภาษายูเครน ซึ่งในปัจจุบันคือดนีปรอ) ปัจจุบันอาณาเขตของเขตผู้ว่าการเยคาเตรีโนสลัฟกลายเป็นส่วนหนึ่งของประเทศยูเครน
เขตผู้ว่าการเยคาเตรีโนสลัฟถูกก่อตั้งขึ้นเมื่อวันที่ 8 ตุลาคม ค.ศ. 1802 จากการแยกดินแดนจากเขตผู้ว่าการโนโวรอสซียา โดยมีศูนย์กลางการปกครองอยู่ที่เยคาเตรีโนสลัฟ (ในปัจจุบันคือดนีปรอ) และเป็นส่วนหนึ่งของจักรวรรดิรัสเซียจนถึง ค.ศ. 1917 ในเดือนพฤศจิกายนของปีเดียวกัน เขตผู้ว่าการก็ตกเป็นส่วนหนึ่งของสาธารณรัฐประชาชนยูเครน, สาธารณรัฐประชาชนโซเวียตยูเครน และสาธารณรัฐโซเวียตยูเครน และตั้งแต่ ค.ศ. 1919 เขตผู้ว่าการเยคาเตรีโนสลัฟได้กลายส่วนหนึ่งของสาธารณรัฐสังคมนิยมโซเวียตยูเครน ซึ่งได้กลายเป็นส่วนหนึ่งของสหภาพโซเวียตใน ค.ศ. 1922 เขตผู้ว่าการเยคาเตรีโนสลัฟมีพรมแดนทางทิศเหนือติดกับเขตผู้ว่าการปอลตาวาและฮาร์คอฟ ทางทิศตะวันออกติดกับแคว้นคอสแซคดอน ทางทิศใต้ติดกับทะเลอะซอฟและเขตผู้ว่าการเทาริดา และทางทิศตะวันตกติดกับเขตผู้ว่าการเฮียร์ซอน โดยมีความยาวที่ยาวที่สุดหากวัดจากทิศเหนือไปทางทิศใต้คือ และจากทิศตะวันตกไปทิศตะวันออกคือ 
เขตการปกครอง.
เขตผู้ว่าการเยคาเตรีโนสลัฟถูกก่อตั้งขึ้นเพื่อมาแทนที่เขตผู้ว่าการโนโวรอสซียาใน ค.ศ. 1802 และครอบคลุมพื้นที่ขนาดใหญ่บริเวณทางตอนใต้ของประเทศยูเครน เขตผู้ว่าการที่มีชื่อว่าเขตผู้ว่าการเยคาเตรีโนสลัฟถูกสร้างขึ้นมาอย่างเป็นทางการใน ค.ศ. 1802 และถูกแบ่งเขตการปกครองออกเป็นเทศมณฑล พร้อมกับศูนย์กลางของเทศมณฑล ดังต่อไปนี้
ระบบอัตโนมัติภายในอาคาร

ระบบอัตโนมัติภายในอาคาร (building automation) หรือ อาคารอัจฉริยะ (smart building / intelligent building) เป็นระบบอัตโนมัติที่ควบคุมส่วนประกอบต่างๆ ภายในอาคารได้แก่ ระบบปรับอากาศ ระบบแสงสว่าง ระบบการเข้าออก ระบบความปลอดภัย และระบบอื่นที่เชื่อมโยงภายใต้ระบบบริหารอาคาร โดยมีเป้าหมายเพื่อเพิ่มคุณภาพชีวิตของผู้ใช้อาคาร โดยในปัจจุบันเริ่มมีการประยุกต์ใช้กับบ้านพักอาศัยมากขึ้นโดยเรียกว่า ระบบอัตโนมัติภายในบ้าน หรือบ้านอัจฉริยะ ภายใต้การทำงานผ่านโครงข่ายคอมพิวเตอร์ในรูปแบบระบบการควบคุมแบบกระจาย อาคารปัจจุบันที่เป็นอาคารเขียวมักถูกออกแบบให้ทำงานร่วมกับระบบอัตโนมัติเน้นในด้านพลังงาน การอนุรักษ์น้ำ
เป้าหมายของระบบอัตโนมัติภายในอาคารคือลดการใช้พลังงานและค่าดูแลซ่อมแซมภายในอาคาร อาคารพาณิชย์และโรงงานอุตสาหกรรมในปัจจุบันมักมีระบบอัตโนมัติติดตั้งมาในช่วงงานก่อสร้าง โดยอาคารเก่าที่สร้างก่อนหน้าเริ่มมีการทยอยดการติดตั้งเพื่อใช้ในการลดพลังงานและลดค่าใข้จ่ายในการประกันภัย
ประเภทของการนำเข้าและการส่งออก.
เซนเซอร์.
การนำเข้าแบบแอนะล็อกสำหรับวัดค่าที่มีการเปลี่ยนแปลง ตัวอย่างเช่น อุณหภูมิ ความชื้น ความดัน ส่วนการนำเข้าแบบดิจิทัลเป็นการนำเข้าแบบ เปิดและปิด เช่น สวิตช์ การเปิดปิดประตู สวิตช์การไหลของอากาศ รีเลย์
ตัวควบคุม.
ตัวควบคุมแอนะล็อกจัดการเรื่องความเร็วหรือตำแหน่งของอุปกรณ์ ขณะที่ตัวควบคุมดิจิทัลใช้ในการเปิดและปิดรีเลย์หรือสวิตช์ โดยใช้ความรู้ด้านวิศวกรรมแมคคาทรอนิกส์และหุ่นยนต์
มาตรฐาน.
อาคารพาณิชย์และโรงงานอุตสาหกรรมมีการใช้งานผ่านโพรโทคอล เช่น BACnet ขณะที่บ้านพักอาศัยใช้โพรโทคอล X-10 โดยล่าสุด มาตรฐานของ IEEE (นิยมใช้ IEEE 802.15.4, IEEE 1901, IEEE 1905.1, IEEE 802.21, IEEE 802.11ac, IEEE 802.3at) และ nVoy (สอดคล้องกับมาตรฐาน IEEE 1905.1) และ QIVICON ได้กำหนดรากฐานของมาตรฐานสำหรับเครือข่ายร่วมกัน
มาตรฐานทั้งหมดในระบบอัตโนมัติภายในอาคารประกอบด้วย
แขวงบางหว้า

บางหว้า เป็นแขวงหนึ่งของเขตภาษีเจริญ กรุงเทพมหานคร และเป็นที่ตั้งสำนักงานเขตภาษีเจริญ
ที่ตั้งและอาณาเขต.
แขวงบางหว้าตั้งอยู่ทางทิศตะวันตกเฉียงใต้ของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
การคมนาคม.
ถนนสายหลักในพื้นที่แขวงบางหว้า ได้แก่
ส่วนถนนสายรองและทางลัด ได้แก่
<templatestyles src="Div col/styles.css"/>
ยูเอสเอส เซนต์โล (CVE-63)

ยูเอสเอส "เซนต์โล"  เป็นเรือบรรทุกอากาศยานคุ้มกันของกองทัพเรือสหรัฐอเมริกา ในช่วงสงครามโลกครั้งที่สอง ในวันที่ 25 ตุลาคม ค.ศ. 1944 เซนต์โลเป็นเรือรบหลักลำแรกที่ถูกจมโดยการโจมตีแบบคามิกาเซะในระหว่างยุทธนาวีที่ซามาร์ซึ่งเป็นส่วนหนึ่งของยุทธนาวีที่อ่าวเลย์เต
ในวันที่ 25 ตุลาคม ค.ศ. 1944 ฝูงบินคามิกาเซะของญี่ปุ่นตรวจพบเจอเรือบรรทุกเครื่องบินคุ้มกันขนาดเล็กยูเอสเอส เซนต์โล (CVE-63) โดยไม่คาดหมาย เวลา 10.50 น. เครื่องบินญี่ปุ่นที่ขับโดยเรืออากาศโทเซกิได้ดำดิ่งลงไปยังเรือบรรทุกเครื่องบินคุ้มกันขนาดเล็กยูเอสเอส ไวท์ เพลนส์ (CVE-66) เครื่องบินของเขาถูกยิงด้วยปืนต่อสู้อากาศยานจากเรือไวท์เพลนส์ เขาจึงเปลี่ยนไปทางเรือเซนต์โล เวลา 10.53 น.เครื่องบินญี่ปุ่นของเรืออากาศโทเซกิก็ได้ดำดิ่งเข้าตรงดาดฟ้าของเรือเซนต์โล ส่งผลให้ชั้นดาดฟ้าเรือไฟไหม้อย่างหนักและใต้ท้องเรือก็เกิดระเบิดจากเครื่องบินในใต้ท้องเรือ เวลา 11.00 น. ผู้การเรือเซนต์โล ฟรานซิส แมคเคนนา ได้ออกคำสั่งสละเรือ เวลา 11.20 น.การระเบิดครั้งใหญ่จากเครื่องบินในใต้ท้องเรือทำให้เรือเซนต์โลฉีกเรือเซนต์โลแยกเป็นเสี่ยง ๆ เวลา 11.25 น.เรือบรรทุกเครื่องบินคุ้มกันขนาดเล็กยูเอสเอส เซนต์โลได้จมลงสู่ท้องทะเล ทหารเรือสูญหาย 114 คน ในเวลาต่อมา พลเรือเอก ทาเคโอะ คูริตะ ให้สัญญาณกับเรือในกองกำลังกลาง 20 ลำให้กลับฐาน
ซากของเรือเซนต์โลได้ถูกค้นพบที่ก้นทะเลในมหาสมุทรแปซิฟิกแถวหมู่เกาะฟิลิปปินส์ในเดือนพฤษภาคม ค.ศ. 2019
แขวงบางด้วน

บางด้วน เป็นแขวงหนึ่งของเขตภาษีเจริญ กรุงเทพมหานคร
ที่ตั้งและอาณาเขต.
แขวงบางด้วนตั้งอยู่ทางทิศตะวันตกของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
การคมนาคม.
ถนนสายหลักในพื้นที่แขวงบางด้วน ได้แก่
ส่วนถนนสายรองและทางลัด ได้แก่
<templatestyles src="Div col/styles.css"/>
แขวงบางจาก (เขตภาษีเจริญ)

บางจาก เป็นแขวงหนึ่งของเขตภาษีเจริญ กรุงเทพมหานคร
ที่ตั้งและอาณาเขต.
แขวงบางจากตั้งอยู่ทางตอนกลางค่อนไปทางทิศตะวันออกของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
การคมนาคม.
ถนนสายหลักในพื้นที่แขวงบางจาก ได้แก่
ส่วนถนนสายรองและทางลัด ได้แก่
<templatestyles src="Div col/styles.css"/>
แขวงบางแวก

บางแวก เป็นแขวงหนึ่งของเขตภาษีเจริญ กรุงเทพมหานคร
ที่ตั้งและอาณาเขต.
แขวงบางแวกตั้งอยู่ทางทิศเหนือของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
การคมนาคม.
ถนนสายหลักในพื้นที่แขวงบางแวก ได้แก่
ส่วนถนนสายรองและทางลัด ได้แก่
<templatestyles src="Div col/styles.css"/>
แขวงคลองขวาง

คลองขวาง เป็นแขวงหนึ่งของเขตภาษีเจริญ กรุงเทพมหานคร
ที่ตั้งและอาณาเขต.
แขวงคลองขวางตั้งอยู่ทางทิศตะวันตกเหนือของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
การคมนาคม.
ถนนสายหลักในพื้นที่แขวงคลองขวาง ได้แก่
ส่วนถนนสายรองและทางลัด ได้แก่
<templatestyles src="Div col/styles.css"/>
แขวงปากคลองภาษีเจริญ

ปากคลองภาษีเจริญ เป็นแขวงหนึ่งของเขตภาษีเจริญ กรุงเทพมหานคร ตั้งชื่อตามภูมิลักษณะของพื้นที่ที่มีปากน้ำของคลองภาษีเจริญไหลลงสู่คลองบางกอกใหญ่
ที่ตั้งและอาณาเขต.
แขวงปากคลองภาษีเจริญตั้งอยู่ทางทิศตะวันออกของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
การคมนาคม.
ถนนสายหลักในพื้นที่แขวงปากคลองภาษีเจริญ ได้แก่
ส่วนถนนสายรองและทางลัด ได้แก่
<templatestyles src="Div col/styles.css"/>
แขวงคูหาสวรรค์

คูหาสวรรค์ เป็นแขวงหนึ่งของเขตภาษีเจริญ กรุงเทพมหานคร
ที่ตั้งและอาณาเขต.
แขวงคูหาสวรรค์ตั้งอยู่ทางทิศตะวันออกเฉียงเหนือของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
การคมนาคม.
ถนนสายหลักในพื้นที่แขวงคูหาสวรรค์ ได้แก่
ส่วนถนนสายรองและทางลัด ได้แก่
<templatestyles src="Div col/styles.css"/>
วัดปราสาทบูรพาราม

วัดปราสาทบูรพาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจรเข้มาก อำเภอประโคนชัย จังหวัดบุรีรัมย์ มีเนื้อที่ 14 ไร่ 1 งาน 35 ตารางวา เป็นสถานที่ท่องเที่ยวเชิงประวัติศาสตร์ ที่ตั้งอยู่ใกล้กับปราสาทเมืองต่ำ
วัดปราสาทบูรพารามได้รับอนุญาตให้ตั้งวัดเมื่อ พ.ศ. 2511 โดยนายสังคม ทองกุล เป็นบุตรนายเง่า นางดำ ทองกุล อยู่บ้านโคกเมือง เลขที่ 164 หมู่ที่ 13 ตำบลจรเข้มาก อำเภอประโคนชัย จังหวัดบุรีรัมย์ เป็นผู้มอบถวายทีดินให้แก่วัด โดยมีพระภิกษุสงฆ์ชื่อหลวงพ่อบุญธรรม คุณสมฺปนฺโน ซึ่งเป็นผู้ปกครองดูแลวัดในขณะนั้น กระทรวงศึกษาธิการประกาศตั้งเป็นวัดอย่างถูกต้องตามกฎหมายเมื่อวันที่ 12 พฤศจิกายน พ.ศ. 2512 ได้รับพระราชทานวิสุงคามสีมาเมื่อ พ.ศ. 2516
วัดขะจาว

วัดขะจาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฟ้าฮ่าม อำเภอเมืองเชียงใหม่ จังหวัดเชียงใหม่ มีที่ดินตั้งวัดเนื้อที่ 6 ไร่ 3 งาน 45 ตารางวา
วัดขะจาวสร้างเมื่อ พ.ศ. 2369 โดยนายยศ ได้บริจาคที่ดินให้สร้างวัดและได้รับพระราชทานวิสุงคามสีมาเมื่อวันที่ 10 มิถุนายน พ.ศ. 2491 เขตวิสุงคามสีมา กว้าง 40 เมตร ยาว 80 เมตร ส่วนผู้สร้างไม่ปรากฏอยู่ในหลักฐาน เหตุที่ชื่อว่าวัดขะจาวเพราะที่ตั้งวัดเพราะมีต้นขะจาวจำนวนมากอยู่ แต่ในปัจจุบันต้นขะจาวถูกตัดทำลายไป จึงเหลือแค่เพียง 3 ต้นเท่านั้นซึ่งอยู่บริเวณหน้าวัด ขะจาว 1 ต้น อยู่บริเวณหลังวัดขะจาว 1 ต้น และอยู่บริเวณหน้าตลาดขะจาวอีก 1 ต้นเท่านั้น
อาคารเสนาสนะที่สำคัญ ได้แก่ วิหารสร้างเมื่อ พ.ศ. 2369 ศิลปะล้านนา ภายในวิหารประดิษฐานพระพุทธรูป 3 องค์ เจดีย์เป็นศิลปะล้านนามีมาแต่สมัยโบราณ สันนิษฐานว่าสร้างเมื่อ พ.ศ. 2396 พร้อมกันกับการสร้างวัด ได้บรรจุพระบรมสารีริกธาตุไว้ภายใน และอุโบสถเป็นศิลปะแบบไทยล้านนา อุโบสถได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2491 โดย พระอธิการดวงดี เจ้าอาวาส ได้ก่อสร้างไว้ในสมัยนั้น ต่อมาอุโบสถได้ชำรุดทรุดโทรม จึงได้ทำการบูรณะขึ้นใหม่เมื่อ พ.ศ. 2533 แล้วเสร็จเมื่อ พ.ศ. 2543
คิม แช-ว็อน

คิม แช-ว็อน (เกาหลี: ; อักษรโรมัน: Kim Chae-won; เกิด 1 สิงหาคม ค.ศ. 2000) เป็นนักร้องชาวเกาหลีใต้ เธอเป็นหัวหน้าวงเกิร์ลกรุปเกาหลีใต้ เลเซราฟิม เธอยังเป็นอดีตสมาชิกของไอซ์วันจากรายการแข่งขันเรียลลิตี"พรอดิวซ์โฟร์ตีเอต"ในปี ค.ศ. 2018
ชีวิตในวัยเด็กและการศึกษา.
คิม แช-ว็อน เกิดเมื่อวันที่ 1 สิงหาคม ค.ศ. 2000 ในเขตคังนัม โซล ประเทศเกาหลีใต้ ครอบครัวของเธอประกอบด้วยพ่อแม่และพี่สาว แม่ของเธอเป็นนักแสดงละครเวที อี รัน-ฮี เธอเข้าเรียนที่โรงเรียนประถม Seoul Poi โรงเรียนมัธยมต้น Guryong และโรงเรียนมัธยมปลาย Gaepo ต่อมาเธอย้ายไปเรียนที่โรงเรียนพหุศิลป์ฮันลิม ซึ่งสำเร็จการศึกษาในปี 2019 ในปี 2012 เธอได้แสดงในการประกวดเพลงเด็กเกาหลีของเคบีเอส
ประวัติ.
2018–2021: พรอดิวซ์โฟร์ตีเอตและไอซ์วัน.
ในปี 2018 แชว็อนได้เข้าร่วมในรายการเซอร์ไววัลโชว์ของเกาหลีใต้ "พรอดิวซ์โฟร์ตีเอต" โดยเอ็มเน็ต ซึ่งเป็นตัวแทนของอุลลิมเอนเตอร์เทนเมนต์ ร่วมกับคว็อน อึน-บี ซูยุน และโซฮี วงร็อกเก็ตพันช์ ก่อนที่จะเข้าร่วมรายการเซอร์ไวเวอร์ เธอฝึกภายใต้อุลลิมเอนเตอร์เทนเมนต์เป็นเวลา 11 เดือน เธอจบอันดับที่ 10 ด้วยคะแนน 238,192 โหวต ทำให้เธอได้เปิดตัวกับไอซ์วัน ร่วมกับคว็อน อึน-บี แชว็อนเปิดตัวอย่างเป็นทางการในฐานะสมาชิกของไอซ์วันเมื่อวันที่ 29 ตุลาคม 2018 ด้วยอีพี "คัลเลอร์ไรซ์" และเพลงไตเติล "ลาวีอ็องโรซ"
ในปี 2020 แชว็อนได้รับเครดิตเป็นครั้งแรกในการแต่งเพลงในอีพีโอไนริกไดอะรี สำหรับเพลง "With*One" เธอยังมีส่วนในการเขียนเนื้อเพลงสำหรับเพลง "Slow Journey" ในอีพีสุดท้าย "วัน-รีลเลอร์ / แอ็กต์โฟร์" ของไอซ์วัน
ในเดือนมีนาคม 2021 แชว็อนเข้าแข่งขันใน "King of Mask Singer" ภายใต้ชื่อ "Formosan Deer" วันที่ 13 และ 14 มีนาคม ไอซ์วันได้จัดคอนเสิร์ตสุดท้ายของพวกเขา "One, The Story" และวงก็หมดสัญญาอย่างเป็นทางการเมื่อวันที่ 29 เมษายน 2021
หลังจากหมดสัญญาของไอซ์วัน แชว็อนกลับไปที่อุลลิมเอนเตอร์เทนเมนต์ เธอกับคว็อน อึน-บี ได้ร่วมงานถ่ายแบบนิตยสารสามฉบับสำหรับ "Esquire Magazine", "Indeed Magazine" และ "Singles Magazine"
2022–ปัจจุบัน: เปิดตัวกับเลเซราฟิม.
วันที่ 14 มีนาคม 2022 ซอร์ซมิวสิกได้ประกาศว่า แชว็อนร่วมกับอดีตสมาชิกไอซ์วัน ซากูระ มิยาวากิ ได้เซ็นสัญญาพิเศษกับพวกเขา และได้รับการยืนยันว่าจะเปิดตัวกับเกิร์ลกรุปวงใหม่ เลเซราฟิม
เธอถูกเปิดเผยว่าเป็นสมาชิกคนที่สี่และหัวหน้าวงในวันที่ 7 เมษายน แชว็อนเปิดตัวในฐานะสมาชิกของเลเซราฟิม เมื่อวันที่ 2 พฤษภาคม ค.ศ. 2022 ด้วยอีพี"เฟียร์เลส"
ผลงานเพลง.
แต่งเพลง.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
แทกทิเคิลเมเนเจอร์

แทกทิเคิลเมเนเจอร์  เป็นวิดีโอเกมจำลองการจัดการฟุตบอลสำหรับแพลตฟอร์มอามิกา, อาตาริ เอสที และดอส เกมนี้ได้รับการพัฒนาโดยเคมี แมร์เตนส์ แห่ง"ทอล์กกิงเบิดส์" ซึ่งเป็นบริษัทผู้พัฒนาในสหราชอาณาจักรที่เอสเซกซ์ซึ่งเลิกกิจการไปแล้วในสมัยนั้น และเผยแพร่โดยบริษัทแบล็กเลเจนด์ซอฟต์แวร์ใน ค.ศ. 1994
รูปแบบการเล่น.
"แทกทิเคิลเมเนเจอร์"เป็นเกมจำลองการจัดการฟุตบอลที่ให้ผู้เล่นหนึ่งถึง 46 คนเล่นพร้อมกันได้ โดยไม่มีเป้าหมายที่แน่นอน แต่เป้าหมายคือการจัดการทีมฟุตบอลให้ประสบความสำเร็จมากที่สุด เพื่อให้บรรลุสิ่งนี้ ผู้เล่นสามารถเลือกทีม, กำหนดกลยุทธ์ รวมทั้งซื้อและขายนักฟุตบอล
การตอบรับ.
"แทกทิเคิลเมเนเจอร์"ได้รับการวิจารณ์ที่หลากหลาย นิตยสารซียู อามิกา ให้คะแนนเกมนี้ที่ 87 เปอร์เซ็นต์ โดยกล่าวถึงเกมนี้ว่า "เอาใจใส่อย่างยิ่ง" ในขณะที่นิตยสารอามิกายูสเซอร์อินเตอร์เนชันแนลให้คะแนนเกมนี้ที่ 45 เปอร์เซ็นต์ และกล่าวว่าเกมนี้ดูล้าสมัยเมื่อเทียบกับเกมการจัดการอื่น ๆ ที่มีให้ กระทั่งต่อมา ได้มีการเปิดตัวภาคใหม่ในชื่อ"แทกทิเคิลเมเนเจอร์ 2"
กัญญ์ณรัณ วงศ์ขจรไกล

กัญญ์ณรัณ วงศ์ขจรไกล (เกิด 5 เมษายน พ.ศ. 2534) ชื่อเล่น ปราง เป็นนักแสดง นักร้อง นางแบบชาวไทย เคยเซ็นสัญญาเป็นนักแสดงในสังกัด บรอดคาซท์ ไทย เทเลวิชั่น ตั้งแต่ปี พ.ศ. 2553–2564 ปัจจุบันผันตัวเป็นนักแสดงอิสระ โด่งดังจากการรับบท “แม่หญิงจันทร์วาด“ ในละครพีเรียดอิงประวัติศาสตร์เรื่อง บุพเพสันนิวาส (2561)
ประวัติ.
กัญญ์ณรัณ มีชื่อเล่นว่า ปราง เกิดเมื่อวันที่ 5 เมษายน พ.ศ. 2534 เป็นลูกคนกลางในบรรดาพี่น้อง 3 คนจบการศึกษาระดับประถมศึกษาและมัธยมศึกษาจาก โรงเรียนสารสาสน์วิเทศบางบอน และระดับปริญญาตรีจาก วิทยาลัยนานาชาติ มหาวิทยาลัยมหิดล สาขาการจัดการการท่องเที่ยวและบริการ ด้วยเกียรตินิยมอันดับ 1 เกรดเฉลี่ย 3.89
เข้าสู่วงการจากการประกวด มิสทีนไทยแลนด์ 2007 โดยผ่านเข้ารอบ 15 คนสุดท้าย จากนั้นจึงได้มีผลงานชิ้นแรกในวงการคือได้ร่วมแสดงในภาพยนตร์วัยรุ่นเรื่อง อนึ่ง คิดถึงเป็นอย่างยิ่ง เมื่อปี พ.ศ. 2552 โดยรับบทเป็น แจง ต่อมาจึงได้เข้ามาเซ็นสัญญากับทาง บรอดคาซท์ ไทย เทเลวิชั่น โดยมีผลงานชิ้นแรกคือซีรีส์วัยรุ่นเรื่อง น้องใหม่ร้ายบริสุทธิ์ โดยรับบทเป็น หลิน เมื่อปี พ.ศ. 2553-2555 และมีผลงานเรื่อยมา
กระทั่งตัดสินใจไม่ต่อสัญญาและหมดสัญญากับทาง บรอดคาซท์ ไปเมื่อปี พ.ศ. 2564 โดยผลงานละครเรื่องแรกในฐานะนักแสดงอิสระคือละครเรื่อง ฟ้าเพียงดิน ทางช่องวัน 31 แสดงคู่กับ ธนภัทร กาวิละ
จุดยืนทางการเมือง.
กัญญ์ณรัณสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 
ผลงาน.
 ออนไลน์
ถ้าเราเจอกันอีก

"ถ้าเราเจอกันอีก (Until Then)" เป็นเพลงของทิลลี่เบิร์ด วงดนตรีอัลเทอร์เนทีฟร็อกไทย เป็นเพลงลำดับสุดท้ายจากอัลบั้มชุดที่สอง "อิตส์กอนนาบีโอเค" วางจำหน่ายเมื่อวันที่ 25 พฤศจิกายน พ.ศ. 2564 โดยยีนแล็บ เนื้อเพลงแต่งโดย อนุโรจน์ เกตุเลขา, ชามิล อาริน และเบ๊บภูมิ ประพันธ์ทำนองโดย ธุวานนท์ ตันติวัฒนวรกุล และอนุโรจน์ เกตุเลขา
"ถ้าเราเจอกันอีก" ได้รับการยกย่องทั้งเสียงร้องของนักร้อง ดนตรี และการเรียบเรียงเพลง เพลงนี้ประสบความสำเร็จในเชิงพาณิชย์โดยเป็นเพลงแรกที่ติดอันดับหนึ่งชาร์ต"บิลบอร์ด" เพลงไทย ("Billboard" Thailand Songs) รวมถึงได้รับรางวัลเพลงแห่งปี จากโทตี้มิวสิกอวอร์ดส์ 2021
มิวสิกวิดีโอกำกับโดย นราธิป ไชยณรงค์ เผยแพร่เมื่อวันที่ 2 เมษายน พ.ศ. 2565 เป็นเรื่องราวของครอบครัวหนึ่ง ที่พ่อแม่ลูกกำลังเล่นซ่อนแอบ แต่เมื่อลูกลืมตาขึ้นมาก็พบว่าพ่อแม่หายตัวไป โดยสิ่งของต่าง ๆ ยังคงอยู่เหมือนเดิม
เนื้อเพลงและการวางองค์ประกอบ.
"ถ้าเราเจอกันอีก" เป็นเพลงแนวบัลลาดร็อก แต่งโดย อนุโรจน์ เกตุเลขา, ชามิล อาริน และเบ๊บภูมิ ประพันธ์ดนตรีโดย ธุวานนท์ ตันติวัฒนวรกุล และอนุโรจน์ เกตุเลขา เป็นเพลงที่เขียนขึ้นจากเหตุการณ์ที่อนุโรจน์ นักร้องนำของทิลลี่เบิร์ดสูญเสียคุณพ่อและคุณแม่ไปในเวลาไล่เลี่ยกัน ธุวานนท์ มือกลองของทิลลี่เบิร์ดเล่าว่า "เพลงนี้เป็นพาร์ตที่คนอาจจะไม่เคยเห็นทิลลีเบิร์ดส์ทำถึงขนาดนี้ คือดนตรีมีความแกรนด์ เน้นอารมณ์มาก ตั้งใจมาก ละเมียดละไมมาก" ขณะที่อนุโรจน์เสริมต่อว่า "เพลงมีแบ็กกราวด์ที่ค่อนข้างเศร้า แต่เราก็พยายามตีแผ่เนื้อหาเพลงนี้ให้ไม่ใช่แค่คนที่เจอแบบเรา แต่คนที่เจอการจากลาแบบอื่นก็เข้าใจด้วย"
มิวสิกวิดีโอ.
มิวสิกวิดิโอเผยแพร่บนยูทูบเมื่อวันที่ 2 เมษายน พ.ศ. 2565 กำกับโดย นราธิป ไชยณรงค์ เปิดเรื่องด้วยภาพขาวดำกับฉากพ่อแม่ลูกกำลังเล่นซ่อนแอบ แต่เมื่อลูกลืมตาขึ้นมาก็พบว่าพ่อแม่หายตัวไป โดยสิ่งของต่าง ๆ ยังคงอยู่เหมือนเดิม เดิมทีนราธิปได้รับข้อเสนอให้ทำมิวสิกวิดีโอเพลงนี้เมื่อปลายปี 2564 แต่นราธิปปฏิเสธเนื่องจากเป็นเรื่องของ "ความสัมพันธ์ของคนในครอบครัว" เมื่อผ่านไปหลายเดือนนราธิปจึงตอบรับการทำมิวสิกวิดิโอพร้อมเล่าว่า "เพลงนี้กลับมาหาผมอีกครั้ง ด้วยความที่มันทิ้งเวลาไปนานจากตัวก่อน พอมาฟังรอบนี้ผมเห็นเป็นภาพขึ้นมาชัดมากครับว่าเป็น 'การเล่นซ่อนแอบ' แล้วเป็นการตีความเรื่องการจากลาในรูปแบบที่ต่างออกไปจากตัวงานอื่น ๆ ของผม"
ฉากสำคัญของมิวสิกวิดีโอคือฉากที่เด็กน้อยที่อยู่ลำพังและเติบโตขึ้น ทันใดนั้นก็ได้พบกับเด็กที่แต่งกายคล้ายกับพ่อแม่ของเขา โดยมีการย้อนความทรงจำฉากที่ลูกกับพ่อเล่นทำท่าเป็นเครื่องบิน เมื่อเสียงประสานและดนตรีค่อย ๆ ส่งเข้าสู่ท่อนฮุกสุดท้าย ตัวของเด็กก็ลอยขึ้นจากมือของพ่อ เมื่อถึงท่อนฮุกสุดท้าย ภาพจากขาวดำเปลี่ยนเป็นภาพสี เด็กโบยบินบนท้องฟ้า โดยมีพ่อแม่เฝ้ามองจากด้านล่าง เป็นสัญญะของความรู้สึกว่าจะมีพ่อแม่อยู่ร่วมกันไปตลอด แต่อย่างไรแล้วทุกคนก็ต้องใช้ชีวิตด้วยตนเองในวันหนึ่งอยู่ดี
ผู้มีส่วนร่วมทำเพลง.
รายชื่อผู้มีส่วนร่วมทำเพลงดัดแปลงจากคำอธิบายท้ายคลิปของมิวสิกวิดีโอ "ถ้าเราเจอกันอีก"
<templatestyles src="Div col/styles.css"/>
รายชื่อผู้นำประเทศแบ่งตามอายุ

บทความนี้รวบรวมรายชื่อต่าง ๆ ของผู้นำประเทศ ได้แก่ ประมุขแห่งรัฐ และ/หรือหัวหน้ารัฐบาล จำแนกตามอายุ
ผู้นำประเทศที่ดำรงตำแหน่งขณะอายุมากที่สุด.
10 อันดับแรกตลอดกาล.
รายการนี้นับเฉพาะผู้มีวันเดือนปีเกิดแน่นอน
แทกทิเคิลเมเนเจอร์ 2

แทกทิเคิลเมเนเจอร์ 2  เป็นวิดีโอเกมจำลองการจัดการฟุตบอลสำหรับระบบอามิกา และวินโดวส์ ที่ได้รับการพัฒนาโดยเคมี แมร์เตนส์ แห่ง"ทอล์กกิงเบิดส์" ซึ่งเป็นบริษัทผู้พัฒนาในสหราชอาณาจักรที่เอสเซกซ์ซึ่งเลิกกิจการไปแล้วในสมัยนั้น และเผยแพร่โดยแบล็กเลเจนด์ซอฟต์แวร์ใน ค.ศ. 1995
รูปแบบการเล่น.
"แทกทิเคิลเมเนเจอร์"เป็นเกมจำลองการจัดการฟุตบอลที่ให้ผู้เล่นหนึ่งถึง 46 คนเล่นพร้อมกันได้ โดยไม่มีเป้าหมายที่แน่นอน แต่เป้าหมายคือการจัดการทีมฟุตบอลให้ประสบความสำเร็จมากที่สุด เพื่อให้บรรลุสิ่งนี้ ผู้เล่นสามารถเลือกทีม, กำหนดกลยุทธ์ รวมถึงซื้อและขายนักฟุตบอล
รายละเอียดผลิตภัณฑ์.
ควบคุมทีมที่ผู้เล่นชื่นชอบ และพาพวกเขาไปสู่ถ้วยรวมถึงชัยชนะลีกในแทกทิเคิลเมเนเจอร์ 2 ซึ่งเป็นภาคต่อของหนึ่งในเกมการจัดการฟุตบอลที่ได้รับการจัดอันดับสูงสุดเท่าที่เคยมีมา ซึ่งเน้นที่ความสมจริงเป็นพิเศษ และผู้เล่นจะต้องใช้ทุกเคล็ดลับในตำราเพื่อเปลี่ยนแปลงโชคชะตาของสโมสร นอกจากนี้ ผู้เล่นยังสามารถดูไฮไลต์การแข่งที่มีรายละเอียดสามระดับ ได้แก่: การทำประตูเท่านั้น, ไฮไลต์ และแบบเรียลไทม์
หนึ่งในทรวง (ละครโทรทัศน์)

หนึ่งในทรวง เป็นบทประพันธ์ของ บุษยมาส ถูกนำมาสร้างเป็นละครโทรทัศน์ 3 ครั้ง ออกอากาศทางช่อง 3 โดยครั้งแรกในปี พ.ศ. 2535 นำแสดงโดย พีท ทองเจือ และ ขวัญฤดี กลมกล่อม ครั้งที่ 2 ในปี พ.ศ. 2548 นำแสดงโดย ธีรเดช วงศ์พัวพันธ์ และ เจนี่ เทียนโพธิ์สุวรรณ และครั้งที่ 3 ในปี พ.ศ. 2558 ในชื่อเดิม "(อังกฤษ: The one In My Heart)" นำแสดงโดย จิรายุ ตั้งศรีสุข และ อุรัสยา เสปอร์บันด์
ไว้ทุกข์

ไว้ทุกข์ หรือ การไว้ทุกข์ เป็นการแสดงออกจากประสบการณ์ที่เป็นผลสืบเนื่องมาจากเหตุการณ์ในชีวิตที่เกี่ยวข้องกับการสูญเสีย ทำให้เกิดความเศร้าโศก เกิดขึ้นจากการตายของบุคคลหนึ่ง โดยเฉพาะคนที่รัก แม้ว่าการสูญเสียจากความตายจะไม่ใช่สาเหตุของความเศร้าโศกเพียงเท่านั้น
คำนี้ใช้เพื่ออธิบายพฤติกรรมที่ซับซ้อน ซึ่งผู้ตายมีส่วนร่วมหรือคาดว่าจะมีส่วนร่วม การแสดงออกซึ่งแตกต่างกันไปตามวัฒนธรรม การสวมเสื้อผ้าสีดำเป็นแนวทางปฏิบัติอย่างหนึ่งในหลายประเทศ และอาจจะเห็นการแต่งกายในแบบอื่น ๆ ผู้ที่ได้รับผลกระทบมากที่สุดจากการสูญเสียบุคคลอันเป็นที่รักมักสังเกตได้ในห้วงเวลาแห่งการไว้ทุกข์ โดยเฉพาะการละเว้นกิจกรรมรื่นเริง และพฤติกรรมที่เงียบและให้เกียรติ ผู้คนอาจปฏิบัติตามพิธีทางศาสนาในโอกาสดังกล่าว
การไว้ทุกข์อาจนำไปใช้กับการเสียชีวิตของหรือวันครบรอบการเสียชีวิตของบุคคลสำคัญ เช่น ผู้นำประเทศ, พระมหากษัตริย์, บุคคลสำคัญทางศาสนา หรือแม้แต่สมาชิกในครอบครัว การไว้ทุกข์อาจเกิดขึ้นในโอกาสดังกล่าว ในช่วงไม่กี่ปีที่ผ่านมา ประเพณีบางอย่างได้หลีกทางให้การปฏิบัติที่เข้มงวดน้อยลง แม้ว่าจะมีการปฏิบัติตามขนบธรรมเนียมและประเพณีมากมาย
เชิงอรรถ.
พระองค์เจ้ามาลิกา ยุคันธร

พระองค์เจ้ามาลิกา ยุคันธร (ส่วนพระองค์สะกดว่า ยุคุนธร; พ.ศ. 2414 – 18 มีนาคม พ.ศ. 2494) เป็นพระราชธิดาในพระบาทสมเด็จพระนโรดม บรมรามเทวาวตาร ประสูติแต่นักนางพยาม หรือพยู (บางแห่งว่าชื่อ แญก นู) และเป็นพระชายาในพระองค์เจ้านโรดม อรุณยุคนธร (หรือ ยุคุนธร) พระราชโอรสในพระบาทสมเด็จพระนโรดม บรมรามเทวาวตาร ประสูติแต่พระนางจอมผลทิพสุดาจันทร์ พระสนมเอก ซึ่งเป็นพระเชษฐาต่างพระมารดา ประสูติพระโอรส-ธิดาด้วยกันสี่พระองค์ พระธิดาสองพระองค์ประกอบกิจเป็นครู พระองค์หนึ่งเป็นครูโรงเรียนโรดม และอีกพระองค์หนึ่งเป็นครูโรงเรียนมาลิกา ช่วงหลังสงครามโลกครั้งที่สอง พระองค์เจ้าปิงเปียง ยุคันธร ซึ่งเป็นพระธิดาพระองค์หนึ่ง ได้รับเลือกให้เป็นตัวแทนของกัมพูชาในการประชุมสมัชชาสหภาพฝรั่งเศสในกรุงปารีส ก่อนถูกเลือกให้เป็นรองประธานสมัชชาดังกล่าวใน พ.ศ. 2492 ในหนังสือ "ถกเขมร" ของหม่อมราชวงศ์คึกฤทธิ์ ปราโมช กล่าวถึงพระธิดาอีกองค์ คือ พระองค์เจ้าเป็งป็อก ยุคันธร ทรงดำรงตำแหน่งเป็นรัฐมนตรีว่าการกระทรวงศึกษาธิการของกัมพูชา
พระองค์เจ้ามาลิกาสามารถตรัสและเขียนภาษาไทยได้ดีเช่นเดียวกับพระธิดาพระองค์เล็กซึ่งเข้าไปศึกษาในกรุงเทพมหานคร จากเดิมที่ตรัสภาษาไทยไม่ได้ทั้งสองพระองค์ ทรงสนิทสนมกับสมเด็จพระเจ้าบรมวงศ์เธอ กรมพระยาดำรงราชานุภาพ มาตั้งแต่ครั้งยังประทับอยู่ในกรุงเทพมหานคร พระองค์เจ้ามาลิกาเป็นสัญลักษณ์ของสตรีกัมพูชายุคใหม่ ทรงตั้งโรงเรียนเอกชนสำหรับสตรีภายในพระตำหนักส่วนพระองค์ ใช้ชื่อว่า "โรงเรียนมาลิกา" ก่อตั้งเมื่อวันที่ 11 ธันวาคม พ.ศ. 2454 มีนักเรียนจำนวน 50 คน เปิดสอนวิชาภาษาเขมร ภาษาฝรั่งเศสขั้นพื้นฐาน และวิชาเย็บปักถักร้อย โดยมีพระธิดาพระองค์หนึ่งเป็นครูสอนในโรงเรียนดังกล่าว ในช่วงปลายพระชนม์ชีพพระองค์เจ้ามาลิกาได้รับการสถาปนาให้มีพระอิสริยยศสูงขึ้น มีพระนามว่า สมเด็จสว่างวัฒนา
พระองค์เจ้ามาลิกา ยุคันธร สิ้นพระชนม์เมื่อวันที่ 18 มีนาคม พ.ศ. 2494
ทฤษฎีจีบเธอ

ทฤษฎีจีบเธอ เป็นละครชุดทางโทรทัศน์ในปี พ.ศ.2562 นำแสดงโดย อรรถพันธ์ พูลสวัสดิ์ (กัน) และ จุมพล อดุลกิตติพร (ออฟ) กำกับการแสดงโดย ณัฐพงษ์ มงคลสวัสดิ์ อำนวยการผลิตโดย จีเอ็มเอ็มทีวี ทฤษฎีจีบเธอเป็นซีรีส์หนึ่งในสิบสามเรื่องที่เปิดตัวในงาน "GMM25 Fun Fact Stories 2019" ที่จัดขึ้นโดย จีเอ็มเอ็มทีวี ในวันที่ 5 พฤศจิกายน พ.ศ.2561ออกอากาศครั้งแรกทางจีเอ็มเอ็ม 25 และ ไลน์ทีวี ทุกวันเสาร์เวลา 21:25 น.  ทางจีเอ็มเอ็ม 25 และ 23:00 น. ทางไลน์ทีวี เริ่มตั้งแต่ 1 มิถุนายน 2562 และสิ้นสุดลงในวันที่ 17 สิงหาคม พ.ศ.2562
เรื่องย่อ.
เป็นเรื่องราวของนักศึกษาวิชาภาพยนต์อย่าง เติร์ด (อรรถพันธ์ พูลสวัสดิ์) ที่แอบชอบเพื่อนสนิทที่ชื่อ ค่าย (จุมพล อดุลกิตติพร) มาเป็นเวลา 3 ปี กับผลจากความรักที่ไม่สมหวังเติร์ดตัดสินใจที่จะหยุดความรู้สึกของเขา ไม่ว่าจะยากแค่ไหนแต่เมื่อเติร์ดตัดสินใจที่จะหยุดความรู้สึกนี้ กลับกันค่ายก็รู้ตัวโดยบังเอิญว่าเขาก็มีความรู้สึกต่อเติร์ดมากกว่าคำว่าเพื่อนไปแล้ว
นักแสดงและบทบาท.
ด้านล่างนี้คือนักแสดงที่แสดงในซีรีส์ :
"สแตนด์ บาย มี".
ในวันที่ 26 ตุลาคม พ.ศ.2563 ทางจีเอ็มเอ็มทีวีได้ประกาศตอนพิเศษของซีรีส์ชื่อดังอย่าง"ทฤษฎีจีบเธอ" โดยใช้ชื่อตอนว่า "สแตนด์ บาย มี" ออกอากาศในวันที่ 28 ตุลาคม พ.ศ.2563
เรตติง.
เรตติงทางโทรทัศน์ในประเทศไทย.
ในตารางด้านล่าง ตัวเลขสีน้ำเงิน แสดงถึงเรตติงที่ต่ำที่สุดและตัวเลขสีแดง จะแสดงถึงเรตติงที่สูงที่สุด
สำราญ นวลมา

พลตำรวจโท สำราญ นวลมา #เปลี่ยนทาง (เกิด 14 มิถุนายน พ.ศ. 2516) ชื่อเล่น ราญ เป็นข้าราชการตำรวจชาวไทย ปัจจุบันดำรงตำแหน่งเป็นผู้ช่วยผู้บัญชาการตำรวจแห่งชาติ กรรมการผู้ทรงคุณวุฒิในคณะกรรมการคดีพิเศษ และเป็นกรรมการกลางสมาคมกีฬาฟุตบอลแห่งประเทศไทย ในพระบรมราชูปถัมภ์ อดีตผู้บัญชาการตำรวจนครบาล ว่าที่รองผู้บัญชาการตำรวจแห่งชาติ
ประวัติ.
สำราญ เกิดเมื่อวันที่ 14 มิถุนายน พ.ศ. 2516 ที่ตำบลบางเก่า อำเภอชะอำ จังหวัดเพชรบุรี เป็นบุตรนายสำรวย นางปลิ่ง นวลมา เป็นนักเรียนเตรียมทหาร รุ่นที่ 34 (รุ่นเดียวกับพลตรี วันชนะ สวัสดี และร้อยเอก รชฏ พิสิษฐบรรณกร), นักเรียนนายร้อยตำรวจ รุ่นที่ 50 
สำราญ เริ่มรับราชการครั้งแรก เมื่อปี พ.ศ. 2540 ในตำแหน่งพนักงานสอบสวน สถานีตำรวจนครบาลพระโขนง จนเมื่อวันที่ 1 ตุลาคม พ.ศ. 2564 ได้ดำรงตำแหน่งผู้บัญชาการตำรวจนครบาล และได้รับพระราชทานยศ พลตำรวจโท ต่อมาในวันที่ 1 ตุลาคม พ.ศ. 2565 ได้ดำรงตำแหน่งผู้ช่วยผู้บัญชาการตำรวจแห่งชาติ ต่อมาวันที่ 6 ตุลาคม พ.ศ. 2565 เขาเป็นหนึ่งในตำรวจที่ลงพื้นที่ร่วมกับพลตำรวจเอก ดำรงศักดิ์ กิตติประภัสร์ และ พลตำรวจเอก สุรเชษฐ์ หักพาล เพื่อตรวจสอบเหตุกราดยิงที่จังหวัดหนองบัวลำภู พ.ศ. 2565
แนคแซท 2

แนคแซท 2  เป็นดาวเทียมขนาดเล็กดวงที่สามของประเทศไทยที่สร้างโดยมหาวิทยาลัยเทคโนโลยีพระจอมเกล้าพระนครเหนือ เป็นดาวเทียมรูปแบบรูปแบบ ride sharing โดยแต่ละ Payload จะร่วมออกค่าใช้จายในการพัฒนาดาวเทียมและการส่งดาวเที่ยมขึ้นวงโคจร 
วัตถุประสงค์.
เพื่อสนับสนุนหน่วยงานและองค์กรต่าง ๆ ที่ต้องการใช้ประโยชน์จากห้วงอวกาศให้สามารถเข้าถึงอวกาศได้ง่ายขึ้นโดยใช้ทรัพยากรที่มีจำกัดร่วมกันอย่างมีประสิทธิภาพ
ดาวเทียม.
ดาวเทียมรูปแบบ 3U คิวแซท (3U CubeSat) มีขนาด 30 เซนติเมตร x 10 เซนติเมตร x 10 เซนติเมตร และมีน้ำหนักไม่เกิน 200 กิโลกรัม โดยแผนการปล่อย จะปล่อยจากอุปกรณ์ปล่อยดาวเทียมเข้าสู่วงโคจรประเภท วงโคจรสัมพันธ์กับดวงอาทิตย์จากสถานีอวกาศนานาชาติ ในระดับความสูง 400 กิโลเมตร
สยามไบโอไซเอนซ์

บริษัท สยามไบโอไซเอนซ์ จำกัด เป็นบริษัทผู้ผลิตยาชีววัตถุสัญชาติไทย ก่อตั้งขึ้นตามพระราชปณิธานของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงให้ความสำคัญกับการดูแลสุขภาพ และเป็นบริษัทยาบริษัทเดียวในประเทศไทยและในอาเซียนที่ได้รับการถ่ายทอดเทคโนโลยีการผลิตวัคซีนป้องกันโควิด-19 จากแอสตราเซเนกา และมหาวิทยาลัยอ็อกซ์ฟอร์ด
ในปี พ.ศ. 2552 โครงการได้เริ่มต้นขึ้นด้วยความร่วมมือระหว่าง บริษัท ทุนลดาวัลย์ จำกัด ซึ่งเป็นบริษัทในเครือของสำนักงานทรัพย์สินส่วนพระมหากษัตริย์ ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร และมหาวิทยาลัยมหิดล ซึ่งเป็นผู้สนับสนุนทรัพยากรบุคคลทางการแพทย์และเทคโนโลยีเภสัชกรรม โครงการนี้ใช้เงินลงทุนราว 2,000 ล้านบาท มุ่งหวังที่จะวิจัยผลิตภัณฑ์ทางชีวเภสัชและผลิตยาไทยเพื่อลดการพึ่งพายานำเข้า
ประวัติ.
บริษัท สยามไบโอไซเอนซ์ จำกัด จดทะเบียนก่อตั้งเมื่อวันที่ 17 สิงหาคม พ.ศ. 2552 ด้วยทุนจดทะเบียน 4,800 ล้านบาท ดำเนินธุรกิจด้านการวิจัยและพัฒนาเชิงทดลองด้านวิศวกรรมและเทคโนโลยี โดยมีสำนักงานทรัพย์สินส่วนพระมหากษัตริย์ (ต่อมาถูกโอนไปอยู่ในพระปรมาภิไธยพระบาทสมเด็จพระวชิรเกล้าเจ้าอยู่หัว) เป็นผู้ถือหุ้น 100% นอกจากผลิตวัคซีนป้องกันโควิด-19 แล้วทางบริษัทยังได้ร่วมมือกับกรมวิทยาศาสตร์การแพทย์ ในการผลิตชุดตรวจเชื้อไวรัสซึ่งได้มาตรฐานขององค์การอนามัยโลก เป็นแห่งแรกของประเทศไทย
ในปี พ.ศ. 2555 สำนักงานคณะกรรมการส่งเสริมการลงทุน (บีโอไอ) ได้จัดสรรเงินอุดหนุนให้กับบริษัทสยามไบโอไซเอนซ์เป็นเงิน 427.50 ล้านบาท
หุ้นส่วนทางธุรกิจ.
ในปี พ.ศ. 2560 บริษัทได้ร่วมทุนในสัดส่วน 70/30 กับบริษัทอาบินีส (Cimab) ของคิวบาจากศูนย์ภูมิคุ้มกันระดับโมเลกุล เพื่อผลิตและส่งออกยาที่ได้รับอนุญาต อาบินีสได้รับสิทธิพิเศษด้านภาษี เช่นการลดหย่อนภาษีสิบปี โดยได้รับความช่วยเหลือจากสำนักงานคณะกรรมการส่งเสริมการลงทุน เริ่มก่อสร้างโรงงานในปี พ.ศ. 2554 และแล้วเสร็จในปี พ.ศ. 2556 โรงงานแห่งนี้สามารถผลิตยาชีวเภสัชสำหรับรักษาโรคโลหิตจางและลดผลข้างเคียงของเคมีบำบัดได้
ข้อโต้แย้ง.
หมิ่นพระบรมเดชานุภาพ.
เดือนมกราคม พ.ศ. 2564 ธนาธร จึงรุ่งเรืองกิจ ประธานคณะก้าวหน้า ถูกตั้งข้อหาหมิ่นพระบรมเดชานุภาพ หลังวิจารณ์พลเอกประยุทธ์ จันทร์โอชา ว่าบริหารจัดการวัคซีนโควิด-19 ผิดพลาด โดยพึ่งพาวัคซีนแอสตราเซนเนกา ผ่านสยามไบโอไซเอนซ์ มากเกินไป จนตำรวจตั้งข้อหาเผยแพร่ไลฟ์สตรีมบนเฟซบุ๊กเมื่อวันที่ 18 มกราคม ต่อมา พุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคมในขณะนั้น ยื่นฟ้องต่อศาล ผ่านกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี และศาลสั่งให้ลบคลิปวิดีโอดังกล่าวออก
ต่อมาในเดือนสิงหาคม พ.ศ. 2564 ธนาธรถูกฟ้องข้อหาหมิ่นพระบรมเดชานุภาพอีก 2 คดีจากการกระทำเดียวกัน
เงินอุดหนุน.
นอกเหนือจากเงินอุดหนุนจากสำนักงานคณะกรรมการส่งเสริมการลงทุนในช่วงต้นปี พ.ศ. 2555 แล้ว ในเดือนตุลาคม 2563 รัฐบาลภายใต้การนำของพลเอกประยุทธ์ จันทร์โอชา ได้จัดสรรเงินงบประมาณจำนวน 600 ล้านบาท ให้กับบริษัทสยามไบโอไซเอนซ์ ผ่านสถาบันวัคซีนแห่งชาติ เพื่อพัฒนาศักยภาพในการผลิตวัคซีนแอสตร้าเซนเนก้า
อิโอโต

อิโอโต (; โรมาจิ: "Iotō") หรือยังเป็นที่รู้จักนอกญี่ปุ่นในชื่อ อิโอจิมะ  เป็นหนึ่งในหมู่เกาะภูเขาไฟของญี่ปุ่น และตั้งอยู่ทางใต้ของหมู่เกาะโบนิง ประกอบกับเกาะอื่น ๆ รวมกันเป็นหมู่เกาะโองาซาวาระ จุดสูงสุดของอิโอโตคือ ยอดเขาสุริบาชิ ที่ความสูง 169 เมตร
ตัวเกาะเคยเป็นจุดปะทะในยุทธการที่อิโอโต ระหว่างเดือนกุมภาพันธ์ ค.ศ. 1945 ถึงเดือนมีนาคม ค.ศ. 1945 ในสงครามแปซิฟิกซึ่งเป็นส่วนหนึ่งของสงครามโลกครั้งที่สอง
มิสเวิลด์ 2023

มิสเวิลด์ 2023  เป็นการจัดประกวดมิสเวิลด์ครั้งที่ 71 เดิมกำหนดจัดขึ้นในวันที่ 16 ธันวาคม ค.ศ. 2023 แต่เนื่องจากมีการประกาศให้มีการเลือกตั้งรัฐบาลของอินเดียซึ่งจะตรงกับช่วงเดือนพฤศจิกายน-ธันวาคม การประกวดจึงถูกเลื่อนไปจัดในวันที่ 9 มีนาคม พ.ศ. 2024 ณ ไจโอเวิลด์คอนเวนชันเซ็นเตอร์ ในมุมไบ รัฐมหาราษฏระ สาธารณรัฐอินเดีย โดยเป็นครั้งแรกที่ทิเปนทระ กูรุง นักธุรกิจชาวอังกฤษเชื้อสายเนปาลจะร่วมจัดการประกวดร่วมกับครอบครัวมอร์ลีย์
กิจกรรมการแข่งขันที่สำคัญ.
ผู้เข้าแข่งขันได้รับมอบหมายให้จัดกลุ่มอย่างเป็นทางการผ่าน มิสเวิลด์ ยูทูบ ชาเนล เมื่อวันที่ 22 ก.พ. 2567
กิจกรรมที่ 5 บิวตีวิธอะเพอร์โพส.
10 โครงการที่ได้รับคัดเลือก ได้แก่ : 
ผู้เข้าประกวด.
ผู้เข้าประกวด 112 คนที่ได้รับการยืนยันแล้ว:
หมายเหตุ.
กลับมาเข้าร่วม.
เข้าร่วมการประกวดครั้งล่าสุดในปี ค.ศ. 2017:
เข้าร่วมการประกวดครั้งล่าสุดในปี ค.ศ. 2018:
เข้าร่วมการประกวดครั้งล่าสุดในปี ค.ศ. 2019:
การเข้าร่วมประกวดระดับนานาชาติในเวทีอื่น.
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
มิสแกรนด์อินเตอร์เนชันแนล
นางงามจักรวาล
นางงามนานาชาติ
มิสซูปราเนชันแนล
มิสเอิร์ธ
มิสอินเตอร์คอนติเนนตัล
มิสโมเดลออฟเดอะเวิลด์
ราอูซุ

ราอูซุ  เป็นเมืองที่ตั้งอยู่ในกิ่งจังหวัดเนมูโระ จังหวัดฮกไกโด ประเทศญี่ปุ่น ณ วันที่ 30 กันยายน ค.ศ. 2016 เมืองราอูซุมีประชากรประมาณ 5,395 คน และมีพื้นที่ 397.88 ตารางกิโลเมตร
เมืองนี้กินพื้นที่ครึ่งหนึ่งทางฝั่งตะวันออกเฉียงใต้ของคาบสมุทรชิเรโตโกะ โดยสามารถมองเห็นเกาะคูนาชีร์จากในเมืองได้ ซึ่งเป็นหนึ่งในสี่ของหมู่เกาะคูริลที่ยังเป็นกรณีพิพาทกับรัสเซีย
ประวัติศาสตร์.
ใน ค.ศ. 2004 ที่เมืองนากะชิเบ็ตสึ ได้มีการเจรจากันระหว่างเทศบาลในพื้นที่เพื่อรวมกันจัดตั้งเป็นเมืองขนาดใหญ่เรียกว่า ชิเรโตโกะตะวันออก หลังจากนั้นไม่นาน ก็ได้มีการสำรวจความเห็นของประชาชนในท้องถิ่นเกี่ยวกับข้อเสนอนี้ ผลคือฝ่ายที่เห็นชอบกับการเปลี่ยนแปลงนี้ไม่ได้รับการสนับสนุน และได้ยกเลิกความพยายามในการผลักดันข้อเสนอดังกล่าว
เศรษฐกิจ.
เศรษฐกิจท้องถิ่นของราอูซุประกอบด้วย 3 แหล่งหลัก คือ อุตสาหกรรมการประมง การท่องเที่ยวชิเรโตโกะ และธุรกิจในท้องถิ่น
ตับอักเสบไม่ทราบสาเหตุในเด็ก พ.ศ. 2565

ปี พ.ศ. 2565 องค์การอนามัยโลกได้รับรายงานพบผู้ป่วยโรคตับอักเสบเฉียบพลันรุนแรงไม่ทราบสาเหตุในเด็กจากหลายประเทศ โดยก่อนหน้านี้ในช่วงเดือนตุลาคม พ.ศ. 2564 ก็มีกลุ่ม (cluster) ของผู้ป่วยเด็กที่มีตับอักเสบรุนแรงรายงานจากโรงพยาบาลเด็กในรัฐอลาบามา สหรัฐอเมริกา
อาการ.
ผู้ป่วยเด็กที่มีตับอักเสบรุนแรงไม่ทราบสาเหตุมีอาการทางระบบย่อยอาหาร คือ คลื่นไส้ อาเจียน และถ่ายเหลว
สาเหตุ.
สาเหตุของภาวะนี้ยังอยู่ระหว่างการสอบสวนโรค โดย director of clinical and emerging infection ของอังกฤษได้ให้สัมภาษณ์ไว้เมื่อ 25 เมษายน ว่า การพบผู้ป่วยเด็กมีตับอักเสบเฉียบพลันเพิ่มขึ้นจากปกตินี้ มีความเชื่อมโยงกับการติดเชื้ออะดีโนไวรัส
ดาริน กรสกุล

ดาริน กรสกุล (ชื่อเล่น น้อย) เกิดเมื่อวันที่ 14 ธันวาคม พ.ศ. 2508 เป็นนักแสดง นางแบบ มีภาพลักษณ์เป็นดาราเซ็กซี่
ดาริน กรสกุล เกิดที่โรงพยาบาลพุทธชินราช จังหวัดพิษณุโลก มีชื่อจริงว่า ประภาพรรณ บำรุงไทย เป็นบุตรคนที่ 3 จากบรรดาบุตรทั้ง 4 คนของลัดดาและส่วน บำรุงไทย มีพี่น้องร่วมบิดาและมารดา 3 คน ได้แก่ หน่อง รังสรรค์, หน่อย นวรัตน์ และเกรียงไกร บำรุงไทย บิดาของเธอได้ถูกรถไฟชนเสียชีวิตตั้งแต่ดารินอายุ 2 ปี
ดารินจบการศึกษาชั้นมัธยมศึกษาปีที่ 3 ที่จังหวัดระยอง สำเร็จการศึกษาระดับชั้น ปวช. ที่เซนต์จอห์นและไทยโปลีเทคนิค หลังเรียนจบเป็นนางแบบในสังกัดของสมชาย นิลวรรณ กระทั่งเข้าประกวดเวทีนางสาวไทยประจำปี พ.ศ. 2530ปีเดียวกับชุติมา นัยนาซึ่งเป็นนางสาวไทยปีนั้น ได้ตำแหน่งรองนางสาวไทยอันดับ 4 และเป็นตัวแทนสาวไทยไปประกวดมิสอินเตอร์เนชันแนล 1987 ที่ กรุงโตเกียว ญี่ปุ่น ไม่ผ่านเข้ารอบใดๆหลังเสร็จสิ้นสัญญากับทางกองประกวดได้พบกับทรนง ศรีเชื้อ ผู้กำกับภาพยนตร์ ทรนงตัดสินใจเลือกคุณน้อยเป็นนักแสดงนำ "กลกามแห่งความรัก" ภาพยนตร์เรื่องอื้อฉาวที่แตกต่างจากภาพลักษณ์รองนางสาวไทย เพราะเป็นบทในลักษณะโป๊เปลือย หลังจากเรื่องนี้ได้เปลี่ยนชื่อในวงการบันเทิงจากที่เคยใช้ชื่อประภาพรรณ บำรุงไทย มาเป็น "ดาริน กรสกุล" ภายหลังยังได้ถ่ายปฏิทินแม่โขง เมื่อปี พ.ศ. 2533
เธอได้มีผลงานภาพยนตร์เรื่อง "มาม่าซัง", "ตัญหาพระจันทร์", "สวรรค์ 7 ชั้น", "สัตว์เลือดเย็น", "ชะตาคน", "อสูรกาย" ฯลฯ และนอกจากยังเคยรับบทเป็นแม่นาคพระโขนงในภาพยนตร์เรื่อง "แม่นาคพระโขนง" ฉบับภาพยนตร์ปี พ.ศ. 2537 อีกด้วย โดยในครั้งนี้เธอได้ร่วมแสดงกับพระเอกรอน บรรจงสร้าง ทางด้านละครโทรทัศน์แสดงละครเป็นครั้งแรกกับละครแนวดรามา เรื่อง "สุดถนนบนทางเปลี่ยว" ทางช่อง 3 ออกฉายช่วงต้นปี พ.ศ. 2534 ต่อจากละครดังเรื่อง "รอยมาร" อีกทั้งเธอยังมีผลงานละครเรื่อง "รักร้อน" ทางช่อง 9 และ "นาฏกกรมอำลา" ทางช่อง 3 หลังจากนั้นเริ่มหายไปจากวงการ มีผลงานในระยะหลังอย่าง "เรือนมยุรา" ฉบับภาพยนตร์ฉายโรงช่วงปี พ.ศ. 2539 ถึง 2540
ทีเอ็นเอ็กซ์

ทีเอ็นเอ็กซ์ (อ่านว่า T-N-X ย่อมาจาก The New Six) เป็นวงบอยแบนด์ชาวเกาหลีใต้ที่ก่อตั้งจากรายการการเรียลลิตี้เอาชีวิตรอด ลาวด์ โดย พีเนชั่น กลุ่มประกอบด้วยสมาชิกหกคนได้แก่ คย็องจุน แทฮุน ฮย็อนซู จุนฮย็อก ฮวี และซ็องจุน กลุ่มมีกำหนดจะเปิดในวันที่ 17 พฤษภาคม ค.ศ. 2022 โดยมีการเปิดตัวอีพีชื่อ "เวย์อัพ"
ชื่อ.
ชื่อ TNX ย่อมาจาก "The New Six" ซึ่งหมายถึงสมาชิกทั้งหกในกลุ่มที่เปิดตัว
ยูไนต์

ยูไนต์  เป็นวงบอยแบนด์ชาวเกาหลีใต้ที่ก่อตั้งโดย แบรนด์นิวมิวสิค ปัจจุบันกลุ่มประกอบด้วยสมาชิกเก้าคนได้แก่ อึนโฮ, สตีฟ, ฮย็อนซึง, อึนซัง, ฮย็องซ็อก, อูโน, เดย์, คย็องมุน และซิออน กลุ่มได้เปิดตัวอย่างเป็นทางการเมื่อวันที่ 20 เมษายน พ.ศ. 2565 โดยมีอีพีแรกชื่อว่า "Youni-Birth"
ชื่อ.
Younite หมายถึง "คุณและฉัน: เราเชื่อมต่อกัน"
สมาชิก.
ดัดแปลงจากเว็บไซต์อย่างเป็นทางการของพวกเขา
โลกทั้งใบให้นายคนเดียว (ละครโทรทัศน์)

โลกทั้งใบให้นายคนเดียว  เป็นละครโทรทัศน์ไทยในปี พ.ศ. 2563 ที่สร้างจากภาพยนตร์ไทยในชื่อเดียวกัน ในปี พ.ศ. 2538 นำแสดงโดย ฐิติวัฒน์ ฤทธิ์ประเสริฐ รับบทเป็น ไม้, ปราชญา เรืองโรจน์ รับบทเป็น เม่น และ ทิพนารี วีรวัฒโนดม รับบทเป็น ป้อน
กำกับการแสดงโดย องอาจ สิงห์ลำพอง และได้สามนักแสดงนำจากเวอร์ชันต้นฉบับมาร่วมแสดงในเวอร์ชั่นนี้คือ สมชาย เข็มกลัด ที่รับบทเป็น ไม้, ปราโมทย์ แสงศร ที่รับบทเป็น เม่น และ สุทธิดา เกษมสันต์ ณ อยุธยา ที่รับบทเป็น ป้อน โดยซีรีส์ออกอากาศทางช่อง 8 และย้อนหลังทางอ้ายฉีอี้ ทุกวันเสาร์และอาทิตย์ เวลา 21:40 น. ตั้งแต่ 12 ธันวาคม พ.ศ. 2563 – 17 มกราคม พ.ศ. 2564
เรื่องย่อ.
ไม้ เด็กหนุ่มที่เติบโตมาพร้อมกับภาระหน้าที่ ที่ต้องช่วยงานพ่อเพื่อหาเงินรักษา เม่น น้องชายที่ป่วยเป็นโรคร่างกายผลิตเกล็ดเลือดต่ำ ซึ่งกินเวลายาวนานเป็นสิบปี นอกจากเรื่องเงินแล้ว ไม้ยังแอบบริจาคเกล็ดเลือดให้เม่นทุกครั้ง โดยที่ไม่มีใครรู้ แม้แต่เม่นเองก็ตาม ด้วยความรับผิดชอบภาระในครอบครัว ทำให้ไม้เป็นคนเก็บความรู้สึกเก่ง ไม่แสดงออกและไม่ค่อยพูดอะไร ต่างกับเม่นที่เรียกร้องสิ่งที่ตัวเองต้องการ แสดงออกอย่างชัดเจนและติดจะเอาแต่ใจทุกเรื่อง
ไม้เรียนอยู่ในมหาวิทยาลัยเทคโนโลยี เกี่ยวกับด้านอิเล็กทรอนิกส์ ในขณะที่เม่นเรียนอยู่ชั้นมัธยมศึกษา ความใฝ่ฝันของเม่นคือการเดินทางรอบโลก ซึ่งไม้ตั้งใจเอาไว้แล้วว่าเขาจะต้องช่วยให้เม่นไปให้ถึงฝั่งฝันนั้นให้ได้ ไม้ไปที่ร้านเครื่องเขียนเพื่อซื้อลูกโลกให้กับเม่น ที่นั่นเขาได้พบกับ ป้อน นักเรียนสาวหน้าตาน่ารัก ทั้งคู่ยื้อแย่งลูกโลกใบเดียวกัน แต่เพราะป้อนหยิบก่อน ไม้จึงต้องยอมแพ้ไป ป้อนหวังใจว่าหากวันใดที่ได้พบกับเขาอีก เธอจะมอบลูกโลกใบนี้ให้กับเขา
หลังจากนั้นไม่นาน ป้อนก็ได้พบกับไม้อีกครั้ง เธอเห็นไม้กำลังงัดแงะรถของพ่อเธออยู่ เธอรีบโวยวายทันทีเพราะเข้าใจว่าไม้กำลังจะขโมยรถเธอ จนเมื่อ เจ็กซ้ง พ่อของเธอต้องรีบเข้ามาห้ามและบอกให้รู้ว่า ไม้กำลังช่วยปลดล็อกรถให้อยู่เพราะเขาดันลืมกุญแจเอาไว้ในรถ แต่เพราะไม่ยอมหน้าแตก ป้อนจึงต้องแกล้งโว้ยวายกลบเกลื่อน ทำให้ไม้ประทับใจในความแก่นแก้วของป้อน และป้อนเองก็ประทับใจไม้มากขึ้นเช่นกัน
เม่นที่แอบมองป้อนที่หน้าโรงเรียนเป็นประจำ ได้มีโอกาสทำความรู้จักกับป้อน เขาแสดงออกอย่างชัดเจนว่าชอบป้อนเข้าเต็ม ๆ พยายามหาโอกาสที่จะได้อยู่ด้วยกัน และป้อนก็ได้รู้ว่าเม่นกับไม้เป็นพี่น้องกัน ทำให้เธอสบโอกาสที่จะได้เข้าใกล้ไม้
แต่เมื่อไม้รู้ว่าผู้หญิงที่น้องชอบคือป้อน เขาจึงพยายามตัดใจจากป้อน ขณะที่เขาเองเริ่มเลือกทางเดินสายมืด ด้วยการเข้าร่วมแก๊งขโมยรถกับ โต จากการชักชวนของ โบ้ คนงานที่อู่ของพ่อเขา ด้วยเหตุที่ว่าไม้ต้องการเงินเพื่อเอามารักษาพ่อ ในขณะที่ไม้กำลังถลำลึกไปกับการทำผิด ป้อนก็พยายามที่จะเข้าใกล้และช่วยให้ไม้กลับมาเดินทางที่ถูกต้อง เป็นจังหวะที่เม่นได้รู้ว่า ป้อนกับไม้มีใจให้กัน เขารู้สึกว่าถูกพี่ชายตัวเองหักหลัง บรรยากาศของความรักที่ต้องหักห้าม และความรักที่เจ็บปวดของทั้งสามคน จุดจบจะเป็นเช่นไร
มลพิษทางสายตา

มลพิษทางสายตา หรือ มลพิษทางทัศนียภาพ บ้างก็เรียก มลทัศน์ เป็นการเสื่อมสภาพในทัศนียภาพที่สามารถมองเห็น และคุณภาพเชิงลบทางสุนทรียภาพของทัศนียภาพที่เกิดขึ้นเองตามธรรมชาติและที่มนุษย์สร้างขึ้นรอบ ๆ ตัวผู้คน มลพิษทางสายตาสร้างผลกระทบหลายประการทางมลภาวะที่มีต่อการลดทอนคุณภาพของทัศนียภาพซึ่งเกิดจากแหล่งของมลพิษที่หลากหลายรวมกัน มลพิษทางสายตารบกวนคุณภาพอันเหมาะสมในการใช้งานและความรื่นรมย์ที่มีของบริเวณนั้น ๆ จำกัดความสามารถในการขยายระบบนิเวศตั้งแต่มนุษย์สู่สัตว์ อีกทั้งยังรบกวนไม่ให้ใช้ชีวิตหรือเข้าถึงที่อยู่อาศัยตามธรรมชาติหรือที่มนุษย์สร้างขึ้น แม้ว่ามลพิษทางสายตามีสาเหตุมาจากแหล่งธรรมชาติ (เช่น ไฟป่า) แต่สาเหตุสำคัญนั้นเกิดจากมนุษย์
มลพิษทางสายตาสามารถรับรู้ได้ผ่านระดับการวิเคราะห์ตั้งแต่ปัญหาเล็ก ๆ ที่ส่งผลกระทบเพียงปัจเจกบุคคลจนถึงปัญหาใหญ่ที่ส่งผลกระทบต่อสังคมในภาพรวม ปัญหาของมลพิษทางสายตาอาจอยู่ในรูปแบบของถุงพลาสติกติดอยู่บนต้นไม้ ป้ายโฆษณาที่มีสีและเนื้อหาที่ขัดแย้งกันอันก่อให้เกิดการอิ่มตัวเกิน (oversaturation) ของข้อมูลทางสายตามนุษย์ในทัศนียภาพ จนถึงผลกระทบในภาคชุมชนโดยรวม เช่น ความแออัดยัดเยียด (overcrowding), สายไฟเหนือศีรษะ หรือ การจราจรแออัด เป็นต้น การวางผังเมืองที่ไม่ดีและสภาพแวดล้อมที่สร้างขึ้นขัดแย้งกับพื้นที่ธรรมชาติอาจส่งผลให้สร้างความเหินห่างออกจากภูมิทัศน์โดยรอบ
ผลกระทบของมลพิษทางสายตานั้นก่อให้เกิดอาการแสดงหลัก เช่น ภาวะใจวอกแวก, อาการตาเพลีย, การลดลงของความหลากหลายทางความคิด และการสูญเสียอัตลักษณ์ส่วนบุคคล นอกจากนี้ยังทำให้การตอบสนองทางสรีรวิทยาต่อความเครียด (biological stress responses) นั้นเพิ่มขึ้นและทำให้เสื่อมเสียการกำหนดรู้การทรงตัว ขณะที่แหล่งที่มารองของมลพิษนั้นเป็นการผสมรวมกับผลกระทบที่มีของแหล่งที่มาหลักของมลพิษ เช่น แสง หรือมลภาวะทางเสียงสามารถสร้างข้อกังวลและวิกฤติทางสาธารณสุขหลายประการ
ปางอุ๋ง

ปางอุ๋ง หรือมีชื่อเต็มว่า โครงการพระราชดำริปางตอง 2 ตั้งอยู่ในพื้นที่หมู่บ้านรวมไทย ตำบลหมอกจำแป่ อำเภอเมืองแม่ฮ่องสอน จังหวัดแม่ฮ่องสอน เป็นสถานที่ท่องเที่ยวมีสภาพแวดล้อมเป็นป่าสนขึ้นเรียงรายอยู่รอบ ๆ อ่างเก็บน้ำขนาดใหญ่บนยอดเขา ในช่วงฤดูหนาวระหว่างเดือนธันวาคม–มกราคม ในตอนเช้าจะมีลมหนาวพัดมาพร้อมกับไอหมอกที่ลอยอยู่เหนือผืนน้ำ ได้รับการขนานนามว่าเป็น "สวิตเซอร์แลนด์แห่งเมืองไทย"
ปางอุ๋งเป็นหนึ่งในโครงการพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงพัฒนาขึ้นเพื่อให้ราษฎรชนกลุ่มน้อยบริเวณนั้นเลิกปลูกพืชเสพติดและบุกรุกพื้นที่ป่า ฯลฯ คำว่า "ปาง" แปลว่าที่พักของคนทำงานในป่า ส่วน "อุ๋ง" หมายถึงที่ลุ่มต่ำ เมื่อรวมกันจึงแปลว่า "ที่พักริมอ่างเก็บน้ำ" 
ในบริเวณนั้นมีศาลาประทับทรงงานตั้งอยู่ที่ริมทะเลสาบปางอุ๋ง กรมป่าไม้ได้สร้างขึ้นเมื่อ พ.ศ. 2539 เพื่อใช้เป็นสถานที่ประทับทรงงานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระองค์ได้เสด็จมาประทับเพื่อทรงงานด้านศิลปาชีพ ณ อาคารแห่งนี้เมื่อวันที่ 15 กุมภาพันธ์ พ.ศ. 2540 พร้อมทั้งได้ทรงปลูกต้นนางพญาเสือโคร่งที่ด้านหลังอาคารแห่งนี้และเมื่อวันที่ 19 มีนาคม พ.ศ. 2545 ทรงปล่อยหงส์ดำ 2 คู่ และหงส์ขาว 1 คู่ที่อ่างเก็บน้ำปางตอง
พีระวิทย์ เรื่องลือดลภาค

พีระวิทย์ เรื่องลือดลภาค (เกิด 9 พฤษภาคม พ.ศ. 2521) เป็นนักการเมืองชาวไทย อดีตหัวหน้าพรรคไทรักธรรม และอดีตสมาชิกสภาผู้แทนราษฎรแบบบัญชีรายชื่อ สังกัดพรรคไทรักธรรม
ประวัติ.
พีระวิทย์ เดิมชื่อ นายนราวิชญ์ ซะยะ เกิดเมื่อวันที่ 9 พฤษภาคม พ.ศ. 2521 สำเร็จการศึกษารัฐประศาสนศาสตรบัณฑิต (รัฐประศาสนศาสตร์) จากมหาวิทยาลัยพิษณุโลก ปัจจุบันอาศัยอยู่ที่อำเภอพระพุทธบาท จังหวัดสระบุรี
การทำงาน.
พีระวิทย์ หรือ "สส.เอ๋พระบาท" ได้เริ่มก่อตั้งพรรคการเมืองขึ้นในปี พ.ศ. 2556 ในชื่อพรรคไทรักธรรม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งแบบบัญชีรายชื่อ ลำดับที่ 1 และจากการประกาศผลการเลือกตั้งเมื่อวันที่ 8 พฤษภาคม พ.ศ. 2562 ปรากฏว่าพรรคไทรักธรรมมีคะแนนที่ 33,754 คะแนน เขาจึงได้รับเลือกตั้ง ส.ส.แบบบัญชีรายชื่อ ต่อมาคณะกรรมการการเลือกตั้ง (กกต.) ประกาศให้เขาพ้นจากสภาพ ส.ส. เนื่องจากมีการเลือกตั้งสมาชิกสภาผู้แทนราษฎรจังหวัดเชียงใหม่ เขต 8 (เลือกตั้งใหม่) ส่งผลให้มีการคำนวณคะแนนใหม่ ทำให้เขาได้พ้นสภาการเป็น ส.ส. หลังจากได้ปฏิบัติหน้าที่ในสภาได้เพียง 3 วันเท่านั้น จึงได้รับฉายาว่า "ส.ส. 3 วัน" 
หลังจากนั้นวันที่ 28 มกราคม 2563 ภายหลังกกต.ปรับผลการคำนวณจำนวนสมาชิกสภาผู้แทนราษฎรใหม่ ภายหลังนายชาติชาย วรพิพัฒน์ ผู้สมัครรับเลือกตั้งเป็นสมาชิกสภาผู้แทนราษฎร พรรคประชาธิปัตย์ ถูกศาลฎีกาแผนกคดีเลือกตั้งพิพากษาให้โดนใบดำ ทำให้จำนวนสมาชิกสภาผู้แทนราษฎรแบบบัญชีรายชื่อของพรรคประชาธิปัตย์ ลดลง 1 ที่นั่ง ส่วนของพรรคไทรักธรรมเพิ่มขึ้น 1 ที่นั่ง เขาจึงกลับเข้าสภาอีกครั้ง ต่อมาศาลรัฐธรรมนูญมีคำตัดสินให้ยุบพรรคไทรักธรรมและตัดสิทธิ์ทางการเมืองกรรมการบริหารพรรค ทำให้เขาพ้นจากสมาชิกภาพ ส.ส.ในทันที
พีระวิทย์ เป็นหัวหน้าพรรคการเลือกขนาดเล็กในสภาผู้แทนราษฎรที่มีบทบาทในการเป็นผู้ประสานงานของกลุ่มพรรคเล็กกับรัฐบาลพลเอก ประยุทธ์ จันทร์โอชา
เขตผู้ว่าการเทาริดา

เขตผู้ว่าการเทาริดา (#เปลี่ยนทาง ,) เป็นเขตผู้ว่าการในประวัติศาสตร์ของจักรวรรดิรัสเซีย ซึ่งได้รวมเอาพื้นที่ของคาบสมุทรไครเมียทั้งหมดกับแผ่นดินใหญ่ ที่ตั้งอยู่ระหว่างพื้นที่ตอนล่างของแม่น้ำนีเปอร์กับพื้นที่ชายฝั่งทะเลดำและทะเลอะซอฟ เขตผู้ว่าการเทาริดาได้รับการก่อตั้งขึ้นภายหลังจากที่แคว้นเทาริดาถูกยุบใน ค.ศ. 1802 ในระหว่างการปฏิรูปการปกครองของจักรพรรดิพอลที่ 1 ในดินแดนทางทิศตะวันตกเฉียงใต้ซึ่งได้มาจากการผนวกรัฐข่านไครเมีย โดยมีศูนย์กลางการปกครองของเขตผู้ว่าการอยู่ที่ซิมเฟโรปอล เขตผู้ว่าการตั้งชื่อตามชื่อในภาษากรีกโบราณคำว่า "เทาริดา" ซึ่งเป็นชื่อเรียกคาบสมุทรไครเมีย
ศัพทมูล.
ในตอนต้นนั้น "เทาริดา" ถูกเรียกโดยชาวชาวไกรซีอาผู้ซึ่งอาศัยอยู่บริเวณชายฝั่งทางตอนใต้ของคาบสมุทรไครเมีย และในสมัยกลางตอนต้น (จนถึงคริสต์ศตวรรษที่ 15) ชื่อ"เทาริดา"ได้กลายเป็นชื่อสำหรับเรียกพื้นที่คาบสุมทรไครเมียทั้งหมด
ภูมิศาสตร์.
เขตผู้ว่าการเทาริดามีพรมแดนทางทิศเหนือติดกับเขตผู้ว่าการเยคาเตรีโนสลัฟและเฮียร์ซอน ทางช่องแคบเคียร์ชติดกับ"ดินแดนเสรีคอสแซคดอน" โดยมีพรมแดนทางธรรมชาติ ซึ่งตัวเขตผู้ว่าการถูกล้อมรอบด้วยน่านน้ำของทะเลดำและทะเลอะซอฟ
พื้นที่บนแผ่นดินใหญ่และพื้นที่บนคาบสมุทรมีความแตกต่างที่สำคัญเป็นอย่างมาก โดยที่พื้นที่ทั้งหมดของเขตผู้ว่าการคือ ซึ่งประกอบด้วยพื้นที่บนแผ่นดินใหญ่ โดยส่วนใหญ่จะเป็นที่ราบลุ่มสเตปป์ที่มีดินสีดำ (Chernozem) ประชากรของเขตผู้ว่าการทั้งหมด ใน ค.ศ. 1906 มีจำนวน 1,634,700 คน โดยในขณะนั้น ประชากรบนพื้นที่แผ่นดินใหญ่ของเขตผู้ว่าการเป็นชาวยูเครนและชาวรัสเซียเป็นส่วนใหญ่ แต่มีชนกลุ่มน้อยที่สำคัญ เช่น ชาวเยอรมัน, ชาวบัลแกเรีย, ชาวอาร์มีเนีย และชาวยิว ในขณะที่กลุ่มชาติพันธุ์หลัก ๆ บนคาบสมุทรไครเมียเป็นชาวตาตาร์ไครเมียและชาวรัสเซีย โดยมีชนกลุ่มน้อยชาวเยอรมัน, ชาวกรีก, ชาวโปแลนด์, ชาวอาร์เมเนีย และชาวคาราอิม โดยมีเมืองศูนย์กลางที่สำคัญ ได้แก่ ซิมเฟโรปอล, เซวัสโตปอล, ฟีโอโดซียา, บาฮ์ชีซาไร และยัลตา ซี่งอยู่บนคาบสมุทรไครเมีย และเมืองศูนย์กลางที่อยู่บนแผ่นดินใหญ่ ได้แก่ อะเลชกี, เบียร์เดียนสค์ และเมลีโตปอล
เขตการปกครอง.
ก่อน ค.ศ. 1820 เขตผู้ว่าการเทาริดาประกอบไปด้วยเทศมณฑล 7 เขต ซึ่งรวมไปถึงเทศมณฑลตมูตาราคันที่อยู่บนคาบสมุทรตามัน ซึ่งตั้งอยู่ทางฝั่งตะวันออกของช่องแคบเคียร์ช ส่วนเทศมณฑลยัลตาและเบียร์เดียนสค์ถูกก่อตั้งขึ้นมาในภายหลัง นับตั้งแต่ ค.ศ. 1804 จนถึง ค.ศ. 1829 เขตผู้ว่าการเทาริดายังมีนครปกครองตนเอง (Gradonachalstvo) อยู่ 1 แห่ง นั้นคือ นครปกครองตนเองฟีโอโดซียา และใน ค.ศ. 1914 เทศมณฑลยัลตาได้กลายสภาพเป็นนครปกครองตนเองยัลตา
ในเดือนธันวาคม ค.ศ. 1917 เขตผู้ว่าการเทาริดาถูกแยกออกเป็นสองส่วน โดยที่พื้นที่ในคาบสมุทรไครเมียส่วนใหญ่ได้ก่อตัวเป็นสาธารณรัฐประชาชนไครเมีย (ค.ศ. 1917–1918) ในขณะที่พื้นที่ที่เหลือยังคงอยู่ในตำแหน่งที่ยังไม่ได้กำหนดเอาไว้ว่าเป็นของรัฐไหน ซึ่งรวมไปถึงเมืองเซวัสโตปอลที่ทำหน้าที่เป็นฐานทัพเรือหลักของกองเรือทะเลดำของสาธารณรัฐรัสเซีย ส่วนเทศมณฑลที่อยู่บนแผ่นดินใหญ่นั้นก็ได้รับการประกาศว่าให้เป็นส่วนหนึ่งของสาธารณรัฐประชาชนยูเครน กระนั้นก็ยังคงอยู่ภายใต้เขตอำนาจศาลของเขตผู้ว่าการเทาริดา
หัวใจไม่มีกรอบ

หัวใจไม่มีกรอบ  เป็นละครโทรทัศน์ของเกาหลีใต้ปี ค.ศ. 2017 ที่นำแสดงโดย ชเว ชี-ว็อน คัง โซ-รา และ กง มย็อง โดยมีเนื้อหาเกี่ยวกับความท้าทายของคนหนุ่มสาวในขณะที่พวกเขาก้าวไปข้างหน้าในสังคม ซีรีส์นี้เป็นผลงานการแสดงชิ้นแรกของ ชเว ชี-ว็อน หลังปลดประจำการ ออกอากาศทางช่องทีวีเอ็น ทุกวันเสาร์และอาทิตย์ เวลา 21:00 น. ตามเวลามาตรฐานเกาหลี ตั้งแต่วันที่ 14 ตุลาคม – 3 ธันวาคม ค.ศ. 2017
เรื่องย่อ.
บย็อน ฮย็อก (ชเว ชี-ว็อน) เป็นลูกชายคนที่สองที่แสนจะโชคดีของ บย็อน คัง-ซู (ชเว แจ-ซ็อง) ประธานคังซูกรุ๊ป เพราะทำอะไรไม่เป็นแถมไม่ได้ทำงานผลาญเงินไปวัน ๆ ขณะที่ บย็อน อู-ซ็อง (อี แจ-ยุน) ลูกชายคนโตของ บย็อน คัง-ซู อิจฉาน้องชายของเขาและทำทุกวิถีทางที่จะขัดขวางเขา
คว็อน แจ-ฮุน (กง มย็อง) เป็นเพื่อนเก่าแก่ของ ฮย็อก และเป็นพนักงานของ คังซูกรุ๊ป พ่อของ แจ-ฮุน เป็นคนขับรถที่ซื่อสัตย์ต่อ คัง-ซู และยังต้องติดคุกเพราะความผิดพลาดของ ฮย็อก ซึ่งเป็นสาเหตุของความเกลียดชังของ แจ-ฮุน ที่มีต่อ ฮย็อก และเขาแอบตกหลุมรัก แพ็ก จุน ที่เช่าบ้านอยู่ที่เดียวกัน แต่เขาไม่กล้าบอกความรู้สึกภายในใจของเขาที่มีต่อเธอ ในขณะที่ ฮย็อก ตกหลุมรัก แพ็ก จุน อย่างชัดเจน เขาทำทุกอย่างและทุก ๆ ทางที่ทำให้เธอมีความสุขและมีรอยยิ้ม
แพ็ก จุน (คัง โซ-รา) เป็นสาวฉลาดและสู้ชีวิตที่มีงานพาร์ทไทม์หลายงานและปฏิเสธที่จะทำงานประจำเต็มเวลา พ่อของเธอเคยเป็นพนักงานของ คังซูกรุ๊ป และถูก คังซูกรุ๊ป ไล่ออกด้วยข้อกล่าวหาว่ารับสินบนจนต้องฆ่าตัวตาย เธอแอบชอบ แจ-ฮุน ผู้ชายในอพาร์ตเมนต์เดียวกันและเขาเย็นชากับเธอมาก
แขวงดินแดง

ดินแดง เป็นแขวงหนึ่งในเขตดินแดง กรุงเทพมหานคร เป็นที่ตั้งสำนักงานเขตดินแดง และ ที่ตั้งศาลาว่าการกรุงเทพมหานครแห่งที่สอง
ที่ตั้งและอาณาเขต.
แขวงดินแดงตั้งอยู่ทางตอนใต้ของเขตดินแดง มีอาณาเขตติดต่อกับแขวงต่าง ๆ เรียงตามเข็มนาฬิกาดังนี้
แขวงรัชดาภิเษก

รัชดาภิเษก เป็นแขวงหนึ่งในเขตดินแดง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 ตั้งชื่อตามถนนในพื้นที่
ที่ตั้งและอาณาเขต.
แขวงรัชดาภิเษกตั้งอยู่ทางตอนเหนือของเขตดินแดง มีอาณาเขตติดต่อกับแขวงต่าง ๆ เรียงตามเข็มนาฬิกาดังนี้
มัสยิดขาว (อัรร็อมละฮ์)

มัสยิดขาว  เป็นมัสยิดสมัยอุมัยยะฮ์ในอัรร็อมละฮ์ ประเทศอิสราเอล ซึ่งปัจจุบันเหลือเพียงหออะซาน ธรรมเนียมอิสลามท้องถิ่นระบุว่า บริเวรตะวันตกเฉียงเหนือของมัสยิดมีมะกอมของนบีศอเลียะห์อยู่
หออะซานนี้ยังมีอีกชื่อว่า หอผู้พลีชีพทั้งสี่สิบ ตามธรรมเนียมอิสลามที่สืบต้นตอถึง ค.ศ. 1467 อ้างว่ามีผู้ติดตามของศาสดามุฮัมมัด 40 คนถูกฝังในมัสยิดนี้ เรื่องราวนี้ส่งอิทธิพลแบบผิด ๆเข้าไปในธรรมเนียมคริสเตียนตะวันตกในคริสต์ศตวรรษที่ 16 ว่ามัสยิดขาวเคยเป็นโบสถ์ที่อุทิศแด่ผู้พลีชีพทั้งสี่สิบแห่งเซบัสเต
วัดกลางทุ่ง (จังหวัดแม่ฮ่องสอน)

วัดกลางทุ่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจองคำ อำเภอเมืองแม่ฮ่องสอน จังหวัดแม่ฮ่องสอน
ประวัติ.
วัดกลางทุ่งสร้างเมื่อ พ.ศ. 2448 สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2333 
แรกเริ่มมีการสร้างเจดีย์ขึ้น ผู้สร้าง คือ จองอูพะก่าแวง กวีวัฒน์ บริเวณที่สร้างเป็นสวนกล้วย ก่อนสร้างอูพะก่าแวง กวีวัฒน์ ได้ฝันถึงภรรยาที่เสียชีวิต (นางจิ่ง) ฝันว่านางต้องการให้สร้างเจดีย์บริเวณสวนกล้วยแห่งนี้ อูพะก่าแวง กวีวัฒน์ จึงนิมนต์พระที่วัดนาบอน (ปัจจุบันไม่มีแล้ว) มาจำพรรษา 
เมื่อสร้างกูฎีแล้วตั้งชื่อว่า จองปุ๊กป่าโหย่ง หรือวัดบุพพารามซึ่งสอดคล้องกับความเชื่อเรื่องจองแปดหลังในพระพุทธศาสนา ต่อมามีการขยายวัดให้ใหญ่ขึ้นเมื่อ พ.ศ. 2458 นายอูป่อและนางส่วย วิมาละ มีศรัทธาได้สร้างพระพุทธรูป (เจ้าพาราเหม่ป้อก) ปัจจุบันเป็นพระประธานของศาลาการเปรียญ หลังมีการเปลี่ยนแปลงการปกครองยกแม่ฮ่องสอนขึ้นเป็นจังหวัด "จองปุ๊กป่าโหย่ง" ได้เปลี่ยนชื่อวัดเป็น "วัดกลางทุ่ง" เนื่องจากวัดตั้งอยู่กลางทุ่งนา วัดได้รับพระราชทานวิสุงคามสีมาเมื่อวันที่ 26 ตุลาคม พ.ศ. 2516 เขตวิสุงคามสีมา กว้าง 40 เมตร ยาว 80 เมตร 
ปูชนียวัตถุ.
พระพุทธรูปประธาน เจ้าพาราเหม่ป้อก เป็นพระพุทธรูปศิลปะมัณฑะเลย์ ปางมารวิชัย ในพระหัตถ์ซ้ายถือลูกสมอ ขนาดหน้าตักกว้าง 70 นิ้ว องค์พระส่วนที่เป็นพระวรกายทาสีขาว จีวรนิ้วลงรักปิดทอง ชายจีวรประดับกระจก พระเศียรทางด้วยรักสีดำ เบื้องซ้ายและขวามีพระพุทธรูปลักษณ์เดียวกันขนาดหน้าตัก 30 นิ้ว เบื้องหน้าองค์พระมีรูปปั้นพระอัครสาวก
วัดแม่สะงา

วัดแม่สะงา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมอกจำแป่ อำเภอเมืองแม่ฮ่องสอน จังหวัดแม่ฮ่องสอน
วัดแม่สะงาสร้างเมื่อ พ.ศ. 2399 ชาวบ้านเรียกว่า วัดจองแม่งา ตามประวัติวัดแจ้งว่าสร้างขึ้นมาพร้อมกับหมู่บ้านแม่สะงา โดยมีพ่อจองตะก่า จองสิ่ง ซึ่งเป็นคหบดีในหมู่บ้านเป็นผู้นำในการสร้าง เริ่มแรกสร้างเป็นโรงไม้สักทั้งหลัง ต่อมาได้ทรุดโทรมลง จนเมื่อ พ.ศ. 2521 ชาวบ้านได้รื้อหลังเก่าและสร้างหลังใหม่ขึ้น สำหรับศาลาหลังนี้ นายทุนแหล่ง เชาว์พิกุลอดีตผู้ใหญ่บ้านแม่สะงาเป็นผู้สร้างขึ้น วัดได้รับพระราชทานวิสุงคามสีมาเมื่อวันที่ 3 กันยายน พ.ศ. 2535
อาคารเสนาสนะที่สำคัญ ได้แก่ ศาลาการเปรียญ ปูชนียวัตถุมี พระพุทธรูปพระประธาน ปางมารวิชัย ศิลปะมัณฑะเลย์ หน้าตักกว้างประมาณ 50 นิ้ว และกว้าง 30 นิ้ว จำนวน 2 องค์ สร้างด้วยวิธีใช้ไม้ไผ่สาน จารึกฐานพระประธานองค์ใหญ่ระบุว่า ผู้สร้างคือพ่อเฒ่าสึ่งโหลง แต่ไม่ปรากฏปีที่สร้าง
ชาริ (เมือง)

ชาริ  เป็นเมืองที่ตั้งอยู่ในกิ่งจังหวัดโอค็อตสค์ จังหวัดฮกไกโด ประเทศญี่ปุ่น ณ เดือนกันยายน ค.ศ. 2016 เมืองนี้มีประชากรประมาณ 11,897 คน มีความหนาแน่นของประชากร 16 คนต่อตารางกิโลเมตร และมีพื้นที่ทั้งหมด 736.97 ตารางกิโลเมตร อุทยานแห่งชาติชิเรโตโกะตั้งอยู่ภายในชาริ
ในช่วงสงครามโลกครั้งที่ 2 เมื่อวันที่ 22 มิถุนายน ค.ศ. 1945 ชาริถูกโจมตีจากเรือดำน้ำยูเอสเอส บาร์บ (USS Barb) การโจมตีครั้งนี้มีความโดดเด่นเนื่องจากเป็นการโจมตีเป้าหมายที่อยู่บนพื้นดินด้วยจรวดจากเรือดำน้ำครั้งแรก
ตำนานพื้นเมืองเชียงใหม่

ตำนานพื้นเมืองเชียงใหม่ เป็นตำนานเรื่องราวที่เกี่ยวข้องกับอาณาจักรล้านนาและความสัมพันธ์กับอาณาจักรเพื่อนบ้าน เช่น สยาม จีนตอนใต้ พม่า มอญ ล้านช้าง และญวน ยังมีเรื่องราวตำนานอเนกประสงค์ทั้งตำนาน นิทาน พงศาวดาร จดหมายเหตุและศาสนประวัติในเล่มเดียวกัน เนื้อหาเริ่มต้นตั้งแต่การตั้งถิ่นฐานชุมชน นครรัฐ แคว้นน้อยใหญ่ พัฒนาไปจนถึงราชอาณาจักร ภายใต้การปกครองของราชวงศ์มังรายที่ทรงสืบเชื้อสายมาจากลวจักรราช ตำนานมีหลายฉบับซึ่งมีเนื้อหาคล้ายกัน บางฉบับใช้จุลศักราช บางฉบับใช้พุทธศักราช ปัจจุบันมีการตรวจสอบชำระตำนานใช้ชื่อว่า ตำนานฉบับ 700 ปี
ฉบับ.
ฉบับที่ถือว่าเป็นฉบับปฐมภูมิคือ ฉบับวัดพระงามและฉบับ CMA.HPms.
เจเอส อิซูโมะ (ดีดีเอช-183)

เจเอส อิซูโมะ  เป็นเรือบรรทุกเฮลิคอปเตอร์ของกองกำลังป้องกันตนเองทางทะเลญี่ปุ่น ซึ่งในปี ค.ศ. 2020 ได้ถูกดัดแปลงเป็นเรือบรรทุกเครื่องบินเบา แต่ถูกจัดอย่างเป็นทางการว่าเป็นเรือพิฆาตปฏิบัติการอเนกประสงค์ โดยเธอเป็นเรือนำในชั้นอิซูโมะ